钦定古今图书集成/明伦汇编/闺媛典/第133卷 > 刘禧妻陈氏
## 钦定古今图书集成/明伦汇编/闺媛典/第133卷 > 刘禧妻陈氏

按《上虞县志》：“陈氏，御史陈熊女，生员刘禧妻。景泰四
年，禧赴试杭州，遘疾殁。氏年少，欲以身殉，其姑时防
卫不得间，遂断指以誓。奉姑育子，极尽孝慈。姑殁，葬
祭尽礼。屡遭岁荒，以糠秕作饼，自咽精者以饱其子。
冰霜之操，六十馀年如一日。后子孙皆补邑弟子员。
年八十五卒。”